cyanic-selkie/wikianc huggingface dataset:
आंचलिक और भूमध्य प्रवाह
भौतिकी के संदर्भ में, आंचलिक प्रवाह एक क्षेत्र के भूमध्य रेखा के समानांतर एक पैटर्न के अनुरूप प्रवाह की प्रवृत्ति को दर्शाता है। वायुमंडलीय परिसंचरण के संबंध में मौसम विज्ञान की दृष्टि से, आंचलिक प्रवाह पृथ्वी के देशांतर के साथ एक तापमान विपरीत लाता है। क्षेत्रीय प्रवाह में अत्यधिक उष्णकटिबंधीय चक्रवात कमजोर होते हैं, तेजी से आगे बढ़ते हैं और स्थानीय मौसम पर अपेक्षाकृत कम प्रभाव डालते हैं।
सदिश क्षेत्रों (जैसे वायु वेग ) के लिए, आंचलिक घटक (या x- निर्देशांक ) को u के रूप में दर्शाया जाता है, जबकि मध्याह्न घटक (या y- निर्देशांक) को v के रूप में दर्शाया जाता है।
प्लाज़्मा भौतिकी में आंचलिक प्रवाह (प्लाज़्मा) का अर्थ है पोलायडियल, जो ग्रहों के वायुमंडल और मौसम/जलवायु अध्ययन के अर्थ के विपरीत है।
स्नातकोत्तर चिकित्सा शिक्षा एवं अनुसंधान संस्थान चण्डीगढ़
स्नातकोत्तर चिकित्सा शिक्षा एवं अनुसंधान संस्थान (PGIMER) भारत का एक चिकित्सा एवं अनुसंधान संस्थान है। यह चण्डीगढ़ में है। इसमें शैक्षिक सुविधाएँ, चिकित्सा अनुसंधान एवं प्रशिक्षण सुविधाएँ उपलब्ध हैं। इसको १९६० मैं एक उत्कृष्ट स्नातकोत्तर केंद्र के रूप में परिकल्पित किया गया था और लक्ष्य किया गया था कि यहाँ चिकित्सा के सभी विषयों में विशेषज्ञ प्रशिक्षित होंगे तथा स्नातकोत्तर चिकित्सा शिक्षण को विकसित करने पर अनुग्रह होगा।
जितवारपुर प्रखण्ड (समस्तीपुर)
समस्तीपुर, बिहार का एक प्रखण्ड।
2014 शीतकालीन ओलंपिक में स्लोवेनिया
स्लोवेनिया ने 7 से 23 फरवरी 2014 तक सोचि, रूस में 2014 शीतकालीन ओलंपिक में भाग लिया। 66 प्रतियोगिताओं को आठ खेलों में भाग लेने के लिए चुना गया था। देश की आजादी के बाद से पहली बार, स्लोवेनिया पुरुषों की राष्ट्रीय आइस हॉकी टीम ओलंपिक टूर्नामेंट के लिए योग्य थी (हालांकि पहले, ओलंपिक में यूगोस्लाविया की टीम ज्यादातर स्लोवेनियाई खिलाड़ी शामिल थी)।
12 फरवरी को, टीना मैज़ ने स्लोवेनिया के लिए पहला शीतकालीन ओलंपिक स्वर्ण पदक विजेता बनने वाली महिलाओं की नींव जीती। मैज स्कीइंग का समय स्विट्जरलैंड के डोमिनिक गिसिन के समान था, इसलिए दो स्वर्ण पदक दिए गए, यह पहली बार है कि अल्पाइन स्कीइंग में एक ओलंपिक स्वर्ण पदक को साझा किया गया था। विशाल स्लैलम में भूलभुलैया एक दूसरे स्वर्ण जीतने के लिए चला गया। पीटर प्रीक़क और ज़ान कोशीर ने क्रमशः स्की जंपिंग और स्नोबोर्डिंग में एक रजत और एक कांस्य पदक जीता। महिलाओं की क्रॉस-कंट्री स्प्रिंट और तेजा ग्रेगोरीन में महिलाओं की बैथलॉन में पीतल का वेणना फैज़ेन ने कांस्य पदक जीता, जिससे कुल संख्या में पदक 8 हो गए।
स्लोवेनिया के लिए आठ पदक ऑल टाइम ओलंपिक रिकॉर्ड हैं। वास्तव में, स्लोवेनिया ने सोची में पिछले सभी शीतकालीन ओलंपिक खेलों की तुलना में अधिक पदक जीते हैं।
नौली, कर्णप्रयाग तहसील
नौली, कर्णप्रयाग तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
बिथान प्रखण्ड (समस्तीपुर)
समस्तीपुर, बिहार का एक प्रखण्ड।
युगात्मा (ज़ाइटगाइस्ट)
युगात्मा, जर्मन शब्द ज़ाइटगाइस्ट (Zeitgeist) (जर्मन उच्चारण : [ˈtsaɪtɡaɪst]) का हिन्दी अनुवाद है। इसका शाब्दिक अर्थ है - युग की आत्मा ("the spirit of the times" या "the spirit of the age.")। 'ज़ाइटगाइस्ट' का आशय किसी देश या समूह के सामान्य सांस्कृतिक, बौद्धिक, नैतिक, आध्यात्मिक एवं राजनीतिक वातावरण से है। 'zeitgeist' शब्द, Zeit - 'समय' तथा Geist- 'आत्मा' से मिलकर बना है।
आस्तिकता
हिन्दू धर्म में ईश्वर, इहलोक, व्यक्त, राज्ञा, के अस्तित्व में, विशेषत: ईश्वर के अस्तित्व में विश्वास का नाम आस्तिकता है। पाश्चात्य दर्शन में ईश्वर के अस्तित्व में विश्वास का ही नाम थीज्म है।
ईश्वर की विविध प्रकार की कल्पनाएँ
संसार के विश्वासों के इतिहास में ईश्वर की कल्पना अनेक रूपों में की गई है और उसके अस्तित्व को सिद्ध करने के लिए अनेक युक्तियां दी गई हैं। उनमें मुख्य ये हैं :
आज़ाद कश्मीर के राष्ट्रपति
आज़ाद जम्मू और कश्मीर के राष्ट्रपति कथित तौर पर स्वतंत्र (परंतु तथ्यस्वरूप, पाकिस्तान-नियंत्रित) राज्य, आज़ाद जम्मू और कश्मीर के प्रमुख हैं। पाकिस्तानी राज्य आज़ाद कश्मीर 24 अक्टूबर 1947 को अस्तित्व में आया।
आस्तिकता
ईश्वर की विविध प्रकार की कल्पनाएँ
(1) ईश्वर का स्वरूप - मानवानुरूप व्यक्तित्वयुक्त ईश्वर (परसनल गाड)। इस संसार का उत्पादक (स्रष्टा), संचालक और नियामक, मनुष्य के समान शरीरधारी, मनोवृत्तियों से युक्त परमशक्तिशाली परमात्मा है। वह किसी एक स्थान (धाम) पर रहता है और वहीं से सब संसार की देखभाल करता है, लोगों को पाप पुण्य का फल देता है एवं भक्ति और प्रार्थना करने पर लोगों के दु:ख और विपत्ति में सहायता करता है। अपने धाम से वह इस संसार में सच्चा धार्मिक मार्ग सिखाने के लिए अपने बेटे पैगंबरों, ऋषिमुनियों को समय-समय पर भेजता है और कभी स्वयं ही किसी न किसी रूप में अवतार लेता है। दुष्टों का दमन और सज्जनों का उद्धार करता है। इस मत को पाश्चात्य दर्शन में थीज्म कहते हैं।
आज़ाद कश्मीर के राष्ट्रपति
पदाधिकारियों की सूची
निम्नलिखित हस्तियाँ, आज़ाद कश्मीर में बतौर "राष्ट्रपति" सेवारत हो चुके हैं:
आस्तिकता
ईश्वर की विविध प्रकार की कल्पनाएँ
(2) सृष्टिकर्ता मात्र ईश्वरवाद - (डीज्म) कुछ दार्शनिक यह मानते हैं कि ईश्वर तो सृष्टिकर्ता मात्र है और उसने सृष्टि रच दी है कि वह स्वयं अपने नियमों से चल रही है। उसको अब इससे कोइ मतलब नहीं। जैसे घड़ी बनानेवाले को अपनी बनाई हुई घड़ी से, बनने के पश्चात्, कोई संबंध नहीं रहता। वह चलती रहती है। इस मत की कुछ झलक वैष्णवों की इस कल्पना में मिलती है कि भगवान विष्णु क्षीरसागर में सोते रहते हैं और शैवों की इस कल्पना में कि भगवान शंकर कैलाश पर्वत पर समाधि लगाए बैठे रहते हैं और संसार का कार्य चलता रहता है।
(3) सर्व खलु इदं ब्रह्म - यह समस्त संसार ब्रह्म ही है (पैथीज्म), इस सिद्धांत के अनुसार संसार और भगवान कोई अलग-अलग वस्तु नहीं हैं। भगवान और संसार एक ही हैं। जगत् भगवान का शरीर मात्र है जिसके कण-कण में वह व्याप्त है। ब्रह्मउजगत् और जगत्उब्रह्म। इसको अद्वैतवाद भी कहते हैं। पाश्चात्य देशों में इस प्रकार के मत का नाम पैथीज्म है।
(4) ब्रह्म जगत् से परे भी है। इस मतवाले, जिनको पाश्चात्य देशों में "पैन ऐनथीस्ट" कहते हैं, यह मानते हैं कि जगत् में भगवान की परिसमाप्ति नहीं होती। जगत् तो उसके एक अंश मात्र में है। जगत् शांत है, सीमित है और इसमें भगवान के सभी गुणों का प्रकाश नहीं है। भगवान अनादि, अनंत और अचित्य हैं। जगत् में उनकी सत्ता और स्वरूप का बहुत थोड़े अंश में प्राकट्य है। इस मत के अनुसार समस्त जगत् ब्रह्म है, पर समस्त ब्रह्म जगत् नहीं है।
(5) अजातवाद, अजातिवाद अथवा जगद्रहित शुद्ध ब्रह्मवाद-(अकास्मिज्म) इस मत के अनुसर ईश्वर के अतिरिक्त और कोई सत्ता ही नहीं है। सर्वत्र ब्रहा ही ब्रह्म है। जगत् नाम की वस्तु न कभी उत्पन्न हुई, न है और न होगी। जिसको हम जगत् के रूप में देखते हैं वह कल्पना मात्र, मिथ्या भ्रम मात्र है जिसका ज्ञान द्वारा लोप हो जाता है। वास्तविक सत्ता केवल विकाररहित शुद्ध सच्चिदानंद ब्रह्म की ही है जिसमें सृष्टि न कभी हुई, न होगी।
ईश्वर एक है या अनेक?
आस्तिकता के अंतर्गत एक यह प्रश्न भी उठता है कि ईश्वर एक है अथवा अनेक। कुछ लोग अनेक देवी देवताओं को मानते हैं। उनको बहुदेववादी (पोलीथीस्ट) कहते हैं। वे एक देव को नहीं जानते। कुछ लोग जगत् के नियामक दो देवों को मानते हैं - एक भगवान और दूसरा शैतान। एक अच्छाइयों का स्रष्टा और दूसरा बुराइयों का। कुछ लोग यह मानते हैं कि बुराई भले भगवान की छाया मात्र है। भगवान एक ही है, शैतान उसकी मायाशक्ति का नाम है जिसके द्वारा संसार में सब दोषों का प्रसारहै, पर जो स्वयं भगवान के नियंत्रण में रहती है। कुछ लोग मायारहित शुद्ध ब्रह्म की सत्ता में विश्वास करते हैं। उनके अनुसार संसार शुद्ध ब्रह्म का प्रकाश है, उसमें स्वयं कोई दोष नहीं है। हमारे अज्ञान के कारण ही हमको दोष दिखाई पड़ते हैं। पूर्ण ज्ञान हो जाने पर सबको मंगलमय ही दिखाई पड़ेगा। इस मत को शुद्ध ब्रह्मवाद कहते हैं। इसी को अद्वैतवाद अथवा ऐक्यवाद (मोनिज्म) कहते हैं।
आस्तिकता के पक्ष में युक्तियाँ
पाश्चात्य और भारतीय दर्शन में आस्तिकता को सिद्ध करने में जो अनेक युक्तियां दी जाती हैं उनमें से कुछ ये हैं :
(1) मनुष्यमात्र के मन में ईश्वर का विचार और उसमें विश्वास जन्मजात है। उसका निराकरण कठिन है, अतएव ईश्वर वास्तव में होना चाहिए। इसको आंटोलॉजिकल, अर्थात् प्रत्यय से सत्ता की सिद्धि करनेवाली युक्ति कहते हैं।
(2) संसारगत कार्य-कारण-नियम को जगत् पर लागू करके यह कहा जाता है कि जैसे यहां प्रत्येक कार्य के उपादान और निमित्त कारण होते हैं, उसी प्रकार समस्त जगत् का उपादान और निमित्त कारण भी होना चाहिए और वह ईश्वर है (कास्मोलॉजिकल, अर्थात् सृष्टिकारण युक्ति)।
(3) संसार की सभी क्रियाओं का कोई न कोई प्रयोजन या उद्देश्य होता है और इसकी सब क्रियाएं नियमपूर्वक और संगठित रीति से चल रही हैं। अतएव इसका नियामक, योजक और प्रबंधक कोई मंगलकारी भगवान होगा (टिलियोलोजिकल, अर्थात् उद्देश्यात्मक युक्ति)।
(4) जिस प्रकार मानव समाज में सब लोगों को नियंत्रण में रखने के लिए और अपराधों का दंड एवं उपकारों और सेवाओं का पुरस्कार देने के लिए राजा अथवा राजव्यवस्था होती है उसी प्रकार समस्त सृष्टि को नियम पर चलाने और पाप पुण्य का फल देनेवाला कोई सर्वज्ञ, सर्वशक्तिमान और न्यायकारी परमात्मा अवश्य है। इसको मॉरल या नैतिक युक्ति कहते हैं।
(5) योगी और भक्त लोग अपने ध्यान और भजन में निमग्न होकर भगवान का किसी न किसी रूप में दर्शन करके कृतार्थ और तृप्त होते दिखाई पड़ते है (यह युक्ति रहस्यवादी, अर्थात् मिस्टिक युक्ति कहलाती है)।
(6) संसार के सभी धर्मग्रंथों में ईश्वर के अस्तित्व का उपदेश मिलता है, अतएव सर्व-जन-साधारण का और धार्मिक लोगों का ईश्वर के अस्तित्व में विश्वास है। इस युक्ति को शब्दप्रमाण कहते हैं।
नास्तिकों ने इन सब युक्तियों को काटने का प्रयत्न किया है।
लैंगिक जनन
प्रजनन की वह क्रिया जिसमें दो युग्मकों (गैमीट / Gamete) के मिलने से बनी रचना युग्मज (जाइगोट) द्वारा नये जीव की उत्पत्ति होती है, लैंगिक जनन (sexual reproduction) कहलाती है। यदि युग्मक समान आकृति वाले होते हैं तो उसे समयुग्मक कहते हैं। समयुग्मकों के संयोग को संयुग्मन कहते हैं। युग्मनज या तो सीधे पौधे को जन्म देता है या विरामी युग्मनज बन जाता है, जिसे जाइगोस्पोर कहते हैं। इस प्रकार के लैंगिक जनन को 'समयुग्मी' कहते हैं।
लैंगिक जनन की प्रक्रिया के दो मुख्य चरण हैं - अर्धसूत्री विभाजन तथा निषेचन (fertilization)।
लैंगिक जनन की उत्पत्ति कैसे हुई, यह एक पहेली है। इस विषय में कई व्याख्याएँ प्रस्तुत की गईं हैं कि अलैंगिक जनन से लैंगिक जनन क्यों विकसित हुआ।
यौन प्रजनन का विकास
कई protists यौन पुनरुत्पादन, बहुकोशिकीय पौधों, जानवरों, और कवक के रूप में करते हैं। यूकेरियोटिक जीवाश्म रिकॉर्ड में, यौन प्रजनन पहली बार 1.2 अरब साल पहले प्रोटेरोज़ोइक ईऑन में दिखाई दिया था। सभी यौन पुनरुत्पादन यूकेरियोटिक जीव संभवतः एक एकल सेल वाले आम पूर्वज से निकलते हैं। यह सम्भव है कि सेक्स का विकास पहले यूकेरियोटिक सेल के विकास का एक अभिन्न हिस्सा था। ऐसी कुछ प्रजातियां हैं जो दूसरी बार इस फीचर को खो चुकी हैं, जैसे कि बडेलोइडिया और कुछ पार्टनोकैर्पिक पौधों।
वनस्पतियों में लैंगिक जनन
अधिक विकसित पौधों में फल और बीज द्वारा लैंगिक जनन होता है। उनके फूलों में नर गैमीट और मादा युग्मक (गैमीट / Gamete) होते हैं, जिनके सायुज्य से युग्मज (Zygote) बनते हैं। ये बीज के अंदर भ्रूण में विकसित हो, अंकुर बनकर नए पौधों को जन्म देते हैं।
गैमीट बहुत सूक्ष्म और एककोशिकीय होते हैं। लैंगिक जनन में दो विभिन्न जनकों की आवश्यकता होती है। कभी-कभी एक ही प्रकार के दो गैमीट मिलकर जनन करते हैं। ऐसे मिलन का समागम (Conjugation) कहते हैं। दो विभिन्न गैमीटों के मिलने को निषेचन (Fertilization) कहते हैं। शैवाल और कवक सदृश निम्न श्रेणी के पौधों में समागम से जनन होता है और उच्च श्रेणी की वनस्पतियों में निषेचन से। जिन पौधों के गैमीट में नर और मादा का विभेद नहीं होता उन्हें समयुग्मक (Isogametes) कहते हैं और ऐसे पौधों को समयुग्मी (isogamous)। निषेचन में नर और मादा के मिलने से जो बनाता है उसे शुक्रितांड (Oospore), गैमीट को असम युग्मक (heterogamete) और पौधे को असमयुग्मीया या विविधपुष्पी (heterogamous) कहते हैं।
जनन की उपर्युक्त विधियों के अतिरिक्त कुछ अन्य विधियों, जैसे अजीवाणुजनन (Apospory), अपयुग्मजनन (Apogamy) और असेचन जनन (Parthenogenesis) से भी जनन होता है।
जन्तुओं में लैंगिक जनन
प्राणियों में लैंगिक जनन की कई विधियाँ हैं, जिनमें प्रमुख विधियाँ हैं-
सामान्य लैंगिक जनन
सामान्य लैंगिक जनन में दो जन्यु कोशिकाएँ (haploid gamete) मिलकर एक युग्मज (zygote) बनाती हैं। दो जन्तुओं की उत्पत्ति दो विभिन्न लिंगों के जनकों में होती है। नर जन्यु को शुक्राणु (Sperm) और स्त्री जन्यु को डिंब या अंडाणु (Ovum) कहते हैं। ये जन्यु विशेष अवयवों अर्थात्‌ जनदों (Gonads) में उत्पन्न होते हैं। नर जनद को वृषण (Testes) और स्त्री जनद को अंडाशय (Ovary) कहते हैं। पूर्वोक्त दोनों जन्युओं के मिलन को संसेचन (Fertilization) कहते हैं। संसेचन के फलस्वरूप युग्मज का निर्माण होता है। युग्मजों के खंडीकरण से भ्रूण बनता है और विकसित होकर शिशु रूप में जन्म लेता है।
वृषण शुक्रजनन नलिकाओं से बना होता है। प्रत्येक नलिका की अंत:भित्ति भ्रूणीय एपिथीलियम (Germinal epithelium) की बनी होती है, जिसके गुणन और विभेदीकरण (differentiation) से शुक्राणु बनते हैं। यह प्रक्रिया तीन क्रमों में होती है। पहला क्रम गुणन अवस्था (phase of multiplication), दूसरा क्रम वृद्धि अवस्था (phase of growth) और तीसरा क्रम परिपक्व अवस्था (phase of maturation) का है। भ्रूणीय एपिथीलियम की सभी कोशिकाएँ निर्माण में सक्षम होती हैं, पर कुछ ही उसमें भाग लेती हैं। ये कोशिकाएँ सूत्रविभाजन द्वारा ज्यामितीय अनुपात में विभाजित होती हैं। विभाजन से बनी कोशिकाओं को शुक्राणु-कोशिक-जन (Spermatogonia) कहते हैं। शुक्राणु-कोशिका-जन बड़े सूक्ष्म होते हैं। इनके अंदर पोषक पदार्थ एकत्रित हेने से ये बढ़ने लगते हैं। ऐसी वर्घित कोशिकाओं को प्राथमिक शुक्राणु कोशिका (Primary spermatocytes) कहते हैं। ये फिर परिपक्व अवस्था में प्रवेश करती हैं। यहाँ प्राथमिक शुक्राणु कोशिकाओं का दो बार विभाजन होता है। प्रथम विभाजन अर्धसूत्रण (Meiosis) या ह्रास विभाजन (Reduction division) का है। इस विभाजन के पूर्व प्राथमिक शुक्राणु कोशिक के केंद्रक में उपस्थित क्रोमोसोम (Chromosome) की संख्या द्विगुणित (diploid) होती है, पर अर्धसूत्रण के समय पैतृक क्रोमोसोम अंतर्ग्रंथन (Synapsis) द्वारा जोड़ों में व्यवस्थित हे जो हैं। अंतर्ग्रंथन में कोई दो क्रोमोसोमी जोड़े नहीं बनाते वरन्‌ ऐसे ही क्रोमोसोम जोड़े बनाते हैं जो समधर्मी या समन शक्ति और रचना के होते हैं। इस प्रकार अर्धसूत्रण में पैतृक क्रोमोसोमों की संख्या अगुणित (haploid) हो जाती है। कोशिकाएँ अब द्वितीय शुक्राणुकोशिका हो जाती हैं। द्वितीय शुक्राणुकोशिका का एक बार फिर विभाजन होता है जिसे समसूत्रण (Mitosis) कहते हैं। इससे पूर्वशुक्राणु (Spermatids) बनते हैं, जो धीरे धीरे रूपांतरित होकर शुक्राणु बन जाते हैं।
अंडजनन (Oogenesis)
अंडाशय की कोशिकाओं से अंडे (Ova) उत्पन्न होते हैं। अंडे की भी (1) गुणन अवस्था, (2) वृद्धि अवस्था और (3) परिपक्व अवस्था होती है। अंडाशय की कुछ उत्पादक कोशिकाओं के गुणन विभाजन से डिंब कोशिकाजन (Oogonia) बनते हैं। कोशिकाजनों में अंडपीत एकत्र होकर बढ़ते हैं और बढ़कर प्राथमिक डिंबकोशिका (Ocoytes) बनते हैं। इनका फिर से ्ह्रास विभाजन होता है और ये दो अलग अलग कोशिकाओं में बँट जाते हैं। इनमें एक बहुत छोटी और दूसरी बड़ी होती है। छोटी को प्रथम ध्रुवीय पिंड (First polar body) ओर बड़ी को द्वितीय डिंबकोशिका कहते हैं। द्वितीय डिंबकोशिका का सूत्रण विभाजन होती है। यहाँ भी एक छोटी और दूसरी बड़ी होती है। बड़ी को परिपक्व या प्रौढ़ अंडा और छोटी को द्वितीय ध्रुवीय पिंड कहते हैं। प्राथमिक ध्रुवीय पिंडों का भी सूत्रण होकर ध्रुवकोशिका (Polocytes) प्राप्त होती हैं। ध्रुवीय रचनाएँ जनन के काम के लिए बेकार होती हैं।
अर्धभ्रूण या ह्रास विभाजन इस कारण आवश्यक है कि इस प्रकार उत्पन्न जन्युओं के संयोग से जो युग्मज बने उनमें पैतृक सूत्रों की संख्या उतनी ही रहे जितनी उस जाति के लिए आवश्यक है, अन्यथा संतान में पैतृक गुणों के बदल जाने की संभावना हो सकती है। पैतृक सूत्रों की संख्या निश्चित रखने के लिए युग्मज जगक के समय उनका ह्रास विभाजन आवश्यक है।
निषेचन (Fertilization)
डिंब (Ovum) के शुक्राणु (sperm) से मिलने पर ही नए जीव (जाइगोट) की उत्पत्ति होती है। जिन प्राणियों में लैंगिक जनन होता है, उनमें डिंब और शुक्राणु (स्पर्म) दो विभिन्न लिंगवाले प्राणियों में उत्पन्न होते हैं। इनका सायुज्य नर और मादा के मिलकर संभोग करने से होता है। सम्भोग के समय डिंब और शुक्राणु निकट तो आ जाते हैं, पर शुक्र का डिंब के साथ मिलकर एक हो जाना, अर्थात्‌ डिंब का निषेचन कई बातों पर निर्भर करता है। परिस्थितियों के अनुकूल न होने पर अंडे का संसेचन नहीं होता। संसेचन के लिए निम्नलिखित परिस्थितियाँ आवश्यक हैं :
हाउ टू ट्रेन यौर ड्रैगन: द हिडन वर्ल्ड
हाउ टू ट्रेन यौर ड्रैगन: द हिडन वर्ल्ड एक 2019 में बनी अमेरिकी एनिमेटेड फिल्म है। इसका निर्माण युनिवर्सल स्टूडियोज़ द्वारा किया गया था।
लैंगिक जनन
निषेचन (Fertilization)
अंत: संसेचन करनेवाले प्राणियों में अंडों की संख्या बहुत कम होती है और एक बार में एक या कुछ ही संतान उत्पन्न होती है, पर जिन प्राणियों में बाह्य संसेचन होता है, डिंब की संख्या अत्यधिक होती है और अंडों की अपेक्षा शुक्राणुओं की संख्या तो और भी अधिक। जब अंडों और शुक्राणुओं का संयोग जल में होता है, युग्मजों के लिए अनेक बाधाएँ रहती हैं, जैसे जल का ताप, उसकी अम्लता या क्षारीयता, (जल का पीएच मान आदि); जल की धारा की गति (मंद या तीव्र), आसपास के अन्य जलीय प्राणियों की उपस्थिति इत्यादि। अत: स्पीशीज की श्रृंखला बनाए रखने के लिए प्रकृति डिंब और शुक्राणुओं का उत्पादन अधिक संख्या में करती है, क्योंकि इन बहुसंख्यक अंडों ओर शुक्राणुओं में से अनेक अंडे और शुक्राणु उपर्युक्त कारणों में से कोई भी प्रतिकूल कारण हेने पर असंसेचित अवस्था में मर जाते हैं। संसेचन के लिए एक डिंब को एक ही शुक्राणु की आवश्यकता होती है। मनुष्य के एक बार के मैथुन में स्खलित वीर्य में सामान्यत: शुक्राणुओं की संख्या 22,60,00,000 अनुमानित की गई है। इनमें केवल एक ही शुक्राणु डिंब को संसेचित करने का काम करता है। प्रत्येक डिंबोत्सर्ग (Ovilation) में केवल एक ही डिंब डिंबग्रंथि से निकलता है।
ज्यों ही कोई क्रियाशील शुक्राणु अपने ही स्पीशीज के प्राणी के डिंब के संपर्क में आता है त्यों ही वह उसमें प्रवेश कर जाता है। शुक्राणु का सिर तो डिंब के अंदर घुस जाता है, किंतु उसकी पूँछ टूटकर बाहर ही रह जाती है। डिंब में शुक्र प्रवेश कर उसके अंदर अनेक घटनाओं को उत्तेजित करता है। सबसे पहले वह डिंब में किसी अन्य शुक्राणु के प्रवेश को रोकता है। यह काम इस प्रकार होता है :
संसेचित अंडे के बाह्य स्तर से एक प्रकार का रासायनिक स्राव निकलता है, जो अन्य शुक्राणु को डिंब की ओर आकर्षित न कर विकर्षित करता है अथवा डिंब के बाहर चारों ओर एक प्रकार की जेली जैसी झिल्ली (Fertilization Membrane) बन जाती है, जिससे शुक्राणु का प्रवेश नहीं हो पाता अथवा अभेद्य भित्ति से घिरा डिंब का बिल्कुल छोटा छेद, माइक्रोपाइल (Micropyle) एक शुक्राणु के प्रवेश करते ही बंद हो जाता है।
डिंब में प्रविष्ट करने पर शुक्राणु निर्धारित पथ से केंद्रक की ओर अग्रसर होते हुए डिंब के पूर्वकेंद्रक (Pronucleus) से मिलता है और शुक्राणु तथा डिंब दोनों ही के पूर्वकेंद्रक घुलमिलकर क्रोमोसोम बनाते हैं, जो कोशिका द्रव्य में स्वतंत्र पड़े रहते हैं। डिंब अब युग्मज बन जाता है। डिंब का सेंट्रोसोनोम लुप्त हो जाता है, पर शुक्राणु का सेंट्रोसोम दो भागों में बँट जाता है और एक गतिशील तर्कु (spindle) का निर्माण करता है। इस तर्कु के अयनवृत्त के चारों ओर क्रोमोसामेम अपनी अपनी जगह ले लेते हैं और संसेचित डिंबकोश का विभाजन और विकास शुरू होकर भ्रूण का निर्माण होने लगता है।
जन्युओं का सायुज्य कैसे होता है, इसपर विचार करने से पता लगता है कि अधिकांश दशाओं में तो संयोग से ही नर जन्यु तैरते-तैरते मादा जन्यु के संपर्क में आ जाता है, पर कुछ दशाओं में शुक्राणु सीधे निर्दिष्ट लक्ष्य की ओर बढ़ते हैं। इसका कारण शुक्राणु का किसी विशेष रासायनिक द्रव्य की ओर आकर्षित होना है। इस रासायनिक द्रव्य को डिंब उत्पन्न करता है। इसे रासायनिक कर्षण (Chemo taxis) कहते हैं। पर हर दशा में रासायनिक कर्षण नहीं होता। ऐसा समझा जाता है कि नर जन्यु और मादा जन्यु में ध्रुवीय अंतर होता है, जिससे वे परस्पर आकर्षित होते हैं। आकर्षण का वास्तविक कारण क्या है, यह निश्चित रूप से अभी नहीं कहा जा सकता।
मैथुन
संभोग के समय मादा प्राय: निष्क्रिय रहती है और नर में मादा के आलिंगन के लिए विविध भाँति के आलिंगन अवयव विकसित होते हैं। कुछ प्राणियों में गौण लैक्षणिक लक्षण, जैसे मानव नर में दाढ़ी, मूछें और नारी में इनका अभाव किंतु विकसित स्तन का होना और चिड़ियों में विविध भाँति के रंगों से युक्त पर इत्यादि, पाए जाते हैं। यह गौण लक्षण ज्ञानेंद्रियों को प्रभावित कर नर तथा मादा का संयोग कराने में सहायक होते हैं। कुछ प्राणियों में कुछ ऐसे भी सहायक अवयव पाए जाते हैं, जो संतान की रक्षा के लिए होते हैं। अनेक प्राणियों में संसेचन के पश्चात्‌ माँ-बाप की जिम्मेदारियाँ समाप्त हो जाती हैं और युग्मज बिना किसी देखरेख के विकसित होते हैं, कुछ प्राणियों में बच्चे अपना लालन पालन स्वयं करते हैं, पर कुछ प्राणियों में माँ बाप अपनी संतान की रक्षा का बड़ा ध्यान रखते हैं। वे अंडे या भ्रूण की रक्षा के लिए कोई उपयुक्त स्थान चुनते हैं। कुछ उनको बाँध रखने का उपाय भी करते हैं। इसके लिए वे कोए (Cocoon) का निर्माण करते हैं। अन्य जंतुओं में अंडनिक्षेपक (Ovipositor) होते हैं, जिनमें वे अंडे सुरक्षित रखते हैं अथवा किसी जीवित या मृत प्राणी के ऊतक से वे यही काम लेते हैं। वहीं अंडे का विकास होता और डिंभ (Larva) बनते हैं।
घोर्हत
घोर्हत में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
लैंगिक जनन
मैथुन
कुछ प्राणियों के अंडे या डिंभ माँ या बाप से चिपके रहते हैं। कुछ माँ बाप उन्हें गलफड़ों (gills) में लिए फिरते हैं, कुछ शिशुथैलियों (Brood pouches) में, जैसे क्रस्टेशिया (crustacea) में, कुछ स्वरथैलियों में (जैसे मेढक में), कुछ फैली हुई डिंबवाहिनियों में और कुछ मारसुपियल थैलियों (Marsupial pouches) में लिए फिरते हैं।
भ्रूण विकास (Embryology)
कुछ प्राणियों में डिंब और शुक्राणु का संयोग माता के शरीर के अंदर ही होता है और युग्मज का खंडीकरण एवं भ्रूण का विकास भी वहीं होता है। भ्रूण के पूर्ण विकसित हो जाने पर शिशु माता के गर्भ से प्रसव द्वारा बाहर चला आता है। जितने दिनों तक भ्रूण माता के गर्भ में रहता है, उतने समय को गर्भकाल (Gestation period) कहते हैं। इस प्रकार के विकास को अंत: विकास (Internal development) कहते हैं। कुछ मछलियों, छिपकलियों और पक्षियों में डिंब का संसेचन मैथुन द्वारा मादा के शरीर के अंदर ही होता है और युग्मज अथव संसेचित डिंब चूर्णमय (Calcareous) आवरण से मंडित होकर शरीर के बाहर निकलता है। भ्रूण का विकास बाहर ही होता है। पूर्ण विकसित हो जाने पर बच्चा अंडे की खोली (Egg case) को तोड़कर अंडे से बाहर चला आता है। इस प्रकार के विकास को बाह्य विकास (External development) कहते हैं। मछलियों, मेढ़कों तथा निम्न कोटि के अन्य प्राणियों में डिंब और शुक्राणु दोनों ही शरीर के बाहर स्खलित किए जाते हैं और वहीं उनका संयोग होता है तथा अंडे बाहर ही भ्रूण में विकसित होते हैं। इस प्रकार संसेचन भी और विकास भी बाह्य होता है (देखें भ्रूण विज्ञान)।
गाय, भैंस, बकरी, मनुष्य इत्यादि, जिनमें भ्रूण माता के शरीर के भीतर परिवर्धित होता है और शिशु जीवित अवस्था में बाहर निकलता है, जरायुज (viviparous) कहलाते हैं। इनके विपरीत मछली मेढक, साँप, छिपकली और चिड़िया जैसे जंतु, जिनमें शिशु अंडे से बाहर निकलते हैं, अंडज (oviparous) कहलाते हैं।
शिशु का पोषण
अधिकांश दशाओं में भ्रूण का पोषण माँ के रक्त से, अपरा (placenta) सदृश किसी संयोजक द्वारा होता है। कुछ शार्क मछलियाँ, ऐनाब्लेब्स (Anablebs= एक प्रकार की मछली), कुछ छिपकलियों और स्तनियों में इसी प्रकार की व्यवस्था पाई जाती है। कुछ प्राणियों में जन्म के पश्चात्‌ अथवा अंडे से बाहर आने पर नवजात शिशु को माँ-बाप भोजन खिलाते हैं। स्तनियों में स्तन होता हे, जिससे दूध का स्राव होता है, यह दूध नवजात शिशु का आहार होता है। बहुतेरी चिड़ियों के मुख से लार का स्राव (salivary secretion) होता है, जो चूजों का भोजन होता है। अन्यथा चिड़ियाँ दाना चुगकर शिशु के मुख में डाल देती हैं।
जननकाल
सधारणतया वयस्क होनेपर जनन प्रारंभ होता है, पर कुछ प्राणियों में जैसे मिजेज (Midges) और ऐक्ज़ोलाटल (Axolotle) में शैशव अवस्था में ही जनन प्रारंभ हो जाता है। इसे असेचन जनन (Parthenogenesis) कहते हैं। अधिकांश प्राणियों या पौधों की जननऋतु, प्राय: निश्चित होती है, डिंब का विकास ऋतु और वातावरण पर निर्भर करता है। अनेक चिड़ियों, कीटों और अन्य प्राणियों में वसंत या ग्रीष्म ऋतु में जनन की क्रियाशीलता अधिक होती है। वातावरण की स्थिति, ताप, आर्द्रता, शुष्कता इत्यादि शरीरक्रिया को प्रभावित करती हैं और इनका प्रभाव जनन पर भी पड़ता है। भोजन के साथ ही जनन का गहरा संबंध है। जहाँ वातावरण एक सा रहता है, वहाँ के प्राणियों में ऋतुकाल (reproduction period) निश्चित नहीं होता, जैसे फिलीपाइन द्वीपों में जलवायु की परिस्थितियों से ही कुछ प्राणियों का प्रवसन (migration) होता है और सहायक जननेंद्रियों में सामयिक, बाह्य या अंत:परिवर्तन होते हैं। कुछ प्राणियों में जनन जीवनपर्यंत चलता है, पर कुछ में उम्र की वृद्धि के साथ-साथ जननक्रियाशीलता मंद पड़ जाती अथवा बिलकुल रुक जाती है। अधिकांश प्राणियों में जननक्रियाशीलता के बद विश्राम काल आता है और उसके बाद फिर ऋतुकाल आरंभ होता है। ऐसा क्रम श्रृंखला (rhythmical series) में या एकांतरणत: (alternation) होता है। उच्च कोटि के प्राणियों में, जिनमें मनुष्य भी आता है, गरम होना (Heat), रज:स्राव (menstruation) अथवा अंडाणु उत्पादन (ovilation) भी क्रमबद्ध होते हैं।
उभयलिंगी जनन (Hermaphrodition Reproduction)
कुछ प्राणियों में नर जननेंद्रिय और नारी जननेंद्रित दोनों होती हैं तथा शुक्राणु और अंडे एक ही प्राणी में उत्पन्न होते हैं। ये उभयलिंगी प्राणी हैं। इनमें या तो एक ही प्रकार के क्रोमोसोम अंदर ही परस्पर मिलकर जनन करते हैं, जिसे स्वयंसेसेचन कहते हैं, अथवा दो उभयलिंगी जोड़े खाकर परस्पर एक दूसरे के अंडे का संसेचन करते हैं, जिसे स्वयंसंसेचन कहते हैं, अथवा दो उभयलिंगी जोड़े खाकर परस्पर एक दूसरे के अंडे का संसेचन करते हैं, जिसे 'क्रौस' (cross) कहते हैं। केचुएँ, जोंकें, घोंघे और हाइड्रा पिछले प्रकार के उदाहरण हैं। स्वयंसंसेचन बिरला ही पाया जाता है।
असंसेचन जनन
इसमें अंडे और शुक्र के सायुज्य का होना आवश्यक नहीं होता। इसे अक्षतयौनिक जनन (virgin reproduction) भी कहते हैं। इसका उदाहरण मधुमक्खियाँ और ऐफिड्स हैं। मधुमक्खियाँ कुछ संसेचित और कुछ असंसेचित या अगर्भित अंडे देती हैं। संसेचित अंडे से श्रमिक और रानी मधुमक्खियाँ उत्पन्न होती हैं और असंसेचित अंडे से ड्रोन या नर मधुमक्खियाँ उत्पन्न होती हैं। कुछ सामुद्रिक प्राणियों, जैसे सी अर्चिन (sea urchin) में भी असंसेचित अंडे से नए प्राणी का उत्पादन वैज्ञानिकों ने संभव किया है। मेढक के अंडे को सूई से गोद कर तथा उसका विकास कर बैंगची (tadpoles) उत्पन्न किया गया है। इस प्रकार भौतिक और रासायनिक विधियों से भी अंडे को विकसित होने के लिय सफलतापूर्वक प्रेरित किया गया है।
डिंभजनन (Paedogenesis)
यकृत कृमि (Liver fluke) और टाइगर सैलामंडर (Tiger salamander) में जनन की एक अपूर्व रीति पाई जाती है, जिसे डिंभजनन कहते हैं। इसमें जब प्राणी डिंभावस्था (larval stage) में ही रहते हैं और पूर्ण वयस्क नहीं हुए रहते तभी जनन करने लगते हैं और संतानवृद्धि करते हैं।
1904 ग्रीष्मकालीन ओलंपिक पदक तालिका
पदक तालिका
यह अंतरराष्ट्रीय ओलंपिक समिति (आईओसी) के पदक गिनती के आधार पर, 1904 ग्रीष्मकालीन ओलंपिक के पदक गिनती की पूरी मेज है। यह रैंकिंग एक देश द्वारा अर्जित स्वर्ण पदकों की संख्या से क्रमबद्ध है। रजत पदक की संख्या को ध्यान में रखा जाता है और उसके बाद कांस्य पदक की संख्या। यदि, उपर्युक्त के बाद, देश अभी भी बांध रहे हैं, समान रैंकिंग दी गई है और उन्हें वर्णानुक्रम में सूचीबद्ध किया गया है। यह आईओसी द्वारा उपयोग की जाने वाली प्रणाली का पालन करता है।
ताजपुर प्रखण्ड (समस्तीपुर)
समस्तीपुर, बिहार का एक प्रखण्ड।
एमोबार्बिटल
एमोबार्बिटल जिसे पहले एमाइलोबार्बिटोन के नाम से जाना जाता था, बार्बिट्यूरेट से व्युतपन्न औषधि है। इसमें शामक-स्वापक और दर्दनिवारक गुण होते हैं। यह एक गंधहीन और हल्के कड़वे स्वाद का सफेद क्रिस्टलीय पाउडर है। यह पहली बार 1923 में जर्मनी में संश्लेषित किया गया था। अगर एमोबार्बिटल का सेवन एक लंबी अवधि के लिए किया जाए तो इस पर शारीरिक और मनोवैज्ञानिक निर्भरता विकसित हो सकती है।
निशान सिंह
निशान सिंह भारत के लिए कुर्बान होने वाले वीर सपूत थे जिन्होने सन् १८५७ से स्वतंत्रता के प्रथम संग्राम में अपनी वीरता का परिचय दिया था। निशान सिंह की स्मृति में गांव में एक विद्यालय व एक पुस्तकालय संचालित हो रहा है।
परिचय
बिहार के शिवसागर प्रखंड के बड्डी गांव के रहने वाले जमीनदार रघुवर दयाल सिंह के पुत्र निशान सिंह सैन्य संचालन में माहिर थे। 1857 के सिपाही विद्रोह में निशान सिंह ने सैनिकों का नेतृत्व किया था। आरा जेल की फाटक तोड़ बंदियों को मुक्त कराने के बाद बांदा, काल्पी की लड़ाई में भी अंग्रेजों के दांत खट्टे कर दिए। उस समय लखनऊ के नवाब ने उनके अदम्य साहस को देखते हुए 1230 रुपये के पुरस्कार के साथ आजमगढ़ के शासन का फरमान भी जारी कर दिया। आजमगढ़ किले पर धावा बोल अंग्रेजों को परास्त किया। बिहार में बाबू कुंवर सिंह के दाहिने हाथ माने जाने वाले बाबू निशान सिंह ने कदम-कदम पर उनका साथ दिया।
आजमगढ़ के बाद जगदीशपुर का सफर
आजमगढ़ में सफलता के बाद बाबू कुंवर सिंह ने निशान सिंह और दो हजार सैनिकों के साथ जगदीशपुर की तरफ प्रस्थान किया। 26 अप्रैल 1858 को कुंवर सिंह के निधन के बाद निशान सिंह खुद को कमजोर महसूस करने लगे। अंग्रेजों द्वारा गांव की संपत्ति जब्त किये जाने के बाद वे डुमरखार के समीप जंगल की एक गुफा में रहने लगे। जिसे आज निशान सिंह मान के नाम से जाना जाता है। आने-जाने वाले सभी लोगों से वे अंग्रेजों के विरुद्ध लड़ाई जारी रखने का आह्वान करते थे।
5 जून 1858 को गिरफ्तारी
पांच जून 1858 को सासाराम लेवी के डिप्टी सुपरिटेंडेंट कैप्टन नोलन द्वारा उन्हें गिरफ्तार किया गया। 6 जून को सासाराम ला आफिसर कमांडिंग कर्नल स्टार्टेन के सिपुर्द किया गया। जहां कोर्ट मार्शल द्वारा मुकदमा चलाने और गिरफ्तारी के 36 घंटे के अंदर उन्हें तोप से उड़ाने का आदेश दिया गया। 7 जून 1858 को, सुबह गौरक्षणी मुहल्ले में तोप के मुंह पर बांधकर अंग्रेजों ने उन्हें उड़ा दिया। कोर्ट मार्शल के दौरान उन्होंने अंग्रेजों के विरुद्ध लड़ाई जारी रखने का आह्वान किया।
नीना प्रसाद
नीना प्रसाद एक भारतीय नर्तकी हैं। वह मोहिनीअट्टम नृत्य करती हैं। वह चेन्नई के तिरुवन्तुम और सौगंधिका मोहिनीअट्टम केन्द्र में भारतीय नृत्यशाला की भरताञ्जलि अकादमी की संस्थापक और प्रमुख थीं।
प्रारंभिक जीवन और शिक्षा
नीना प्रसाद का जन्म केरल के त्रिवेन्द्रम में हुआ था। उन्होंने भरतनाट्यम, कुचिपुड़ी, मोहिनीअट्टम और कथकली में नृत्य शिक्षा प्राप्त की। अंग्रेजी साहित्य में एमए के बाद, उन्हें दक्षिण भारत के शास्त्रीय नृत्यों में "लसिया और तांडव की अवधारणाएं-एक विस्तृत अध्ययन" पर अपनी थीसिस के लिए, रबीन्द्र भारती विश्वविद्यालय, कलकत्ता से पीएचडी से सम्मानित किया गया। उन्हें कला और मानविकी अनुसंधान परिषद रिसर्च सेंटर फॉर क्रॉस कल्चरल म्यूज़िक एंड डांस परफॉर्मेंस, यूनिवर्सिटी ऑफ़ सरे से पोस्ट डॉक्टरल रिसर्च फैलोशिप से भी सम्मानित किया गया।
उनके कुछ पेशेवर प्रशिक्षण में शामिल हैं:
पुरस्कार
प्रसाद को माइलपिली पुरस्कार मिला। उन्हें 2015 में "नीता चूड़ामणि" पुरस्कार भी मिला।
फ़ारसी बिल्ली
फ़ारसी बिल्ली एक ऐसी प्रजाति की बिल्ली है जिसका चेहरा गोल और मुँह छोटा होता है तथा उसके काफ़ी लंबे बाल होते हैं। यह अनुमान लगाया जाता है कि फ़ारसी बिल्लियों को इटली में खोरासन से 1620 के आसपास लाया गया होगा। 19वीं शताब्दी के बाद इन बिल्लयों की बड़ी बालों वाली नस्ल के अफ़गानिस्तान और ईरान से लाए जाने के प्रमाण मिलते हैं। ये बिल्लियाँ बहुत लोकप्रिय हुईं। इनकी नस्ल को दूसरे विश्वयुद्ध के बाद पहले ब्रितानियों तथा बाद में अमरीकियों ने अपनाया। कुछ लोग इस हिमालयी नस्ल को, जिसके बाल छोटे हैं इसी प्रजाति की बिल्ली मानते हैं तथा कुछ अलग प्रजाति की बिल्ली मानते हैं।
गैरकानूनी गतिविधियां (रोकथाम) अधिनियम
गैरकानूनी गतिविधियां (रोकथाम) अधिनियम (UAPA)  एक भारतीय कानून है जिसका उद्देश्य भारत में गैरकानूनी गतिविधियों के संघों की रोकथाम करना है। इसका मुख्य उद्देश्य भारत की अखंडता और संप्रभुता के खिलाफ निर्देशित गतिविधियों से निपटने के लिए शक्तियां उपलब्ध कराना था। कानून के सबसे हालिया संशोधन, गैरकानूनी गतिविधियां (रोकथाम) संशोधन अधिनियम, 2019 ((UAPA 2019) ने केंद्र सरकार के लिए कानून की उचित प्रक्रिया के बिना व्यक्तियों को आतंकवादी के रूप में नामित करना संभव बना दिया है।  यूएपीए को आतंकवाद विरोधी कानून के रूप में भी जाना जाता है।
राष्ट्रीय एकता परिषद ने भारत की संप्रभुता और अखंडता के हितों में उचित प्रतिबंध लगाने के पहलू को देखने के लिए राष्ट्रीय एकता और क्षेत्रीयकरण पर एक समिति नियुक्त की। एनआईसी का एजेंडा खुद को सांप्रदायिकता, जातिवाद और क्षेत्रवाद तक सीमित रखता है न कि आतंकवाद तक। समिति की सिफारिशों की स्वीकृति के अनुसरण में, भारत की संप्रभुता और अखंडता के हितों में उचित प्रतिबंध लगाने के लिए, संविधान (सोलहवां संशोधन) अधिनियम, 1963 अधिनियमित किया गया था।  2019 में, भाजपा के नेतृत्व वाली एनडीए सरकार ने दावा किया कि 1963 अधिनियम के प्रावधानों को लागू करने के लिए, संसद में गैरकानूनी गतिविधियां (रोकथाम) विधेयक पेश किया गया था।
इतिहास
राष्ट्रीय एकता परिषद द्वारा नियुक्त राष्ट्रीय एकता और क्षेत्रवाद पर समिति की सर्वसम्मत सिफारिश की सरकार द्वारा स्वीकृति के अनुसरण में, संविधान (सोलहवां संशोधन) अधिनियम, 1963, संसद को कानून द्वारा, हितों में उचित प्रतिबंध लगाने के लिए सशक्त बनाने के लिए अधिनियमित किया गया था। भारत की संप्रभुता और अखंडता पर:
इस विधेयक का उद्देश्य भारत की अखंडता और संप्रभुता के खिलाफ निर्देशित गतिविधियों से निपटने के लिए शक्तियां उपलब्ध कराना था। विधेयक को संसद के दोनों सदनों द्वारा पारित किया गया और 30 दिसंबर 1967 को राष्ट्रपति की सहमति प्राप्त हुई। संशोधन अधिनियम इस प्रकार हैं:
संसद द्वारा POTA (पोटा) को वापस लिए जाने के बाद यह अंतिम संशोधन अधिनियमित किया गया था। हालाँकि, 2004 में संशोधन अधिनियम में, पोटा के अधिकांश प्रावधानों को फिर से शामिल किया गया था।  2008 में, मुंबई हमलों के बाद, इसे और मजबूत किया गया।  सबसे हालिया संशोधन 2019 में किया गया है। उद्देश्यों और कारणों के बयान के अनुसार, विधेयक गैरकानूनी गतिविधियों (रोकथाम) अधिनियम, 1967 में संशोधन करता है ताकि गैरकानूनी गतिविधियों को रोकने में इसे और अधिक प्रभावी बनाया जा सके और फाइनेंशियल एक्शन टास्क फोर्स (मनी लॉन्ड्रिंग और आतंकवाद के वित्तपोषण से निपटने के लिए एक अंतर सरकारी संगठन) में की गई प्रतिबद्धताओं को पूरा करें। जुलाई 2019 में, यूएपीए के दायरे का विस्तार किया गया था।  इसमें संशोधन करके सरकार को बिना किसी मुकदमे के किसी व्यक्ति को आतंकवादी के रूप में नामित करने की अनुमति दी गई।  विधेयक के पिछले संस्करणों में केवल समूहों को आतंकवादी के रूप में नामित करने की अनुमति थी।
1 फरवरी 2021 को पारित एक फैसले में, भारत के सर्वोच्च न्यायालय ने फैसला सुनाया कि यदि त्वरित परीक्षण के अधिकार का उल्लंघन किया गया तो आरोपी को जमानत दी जा सकती है।
नोकिया ६०७०
नोकिया ६०७०, नोकिया द्वारा बनाया गया एक मोबाइल फ़ोन उपकरण है।
आंचलिक और बहुपद
चुंबकीय बंधन संलयन में क्षेत्रीय दिशा मुख्य रूप से पोलाइडल दिशा (यानी टोरस के चारों ओर छोटा रास्ता) को दर्शाती है, इसी समन्वय को स्लैब सन्निकटन में y द्वारा निरूपित किया जा रहा है या चुंबकीय निर्देशांक में θ । हालांकि, संलयन के संदर्भ में, उपयोग आंचलिक प्लाज्मा प्रवाह के संदर्भ तक ही सीमित है और सामान्य रूप से इस तरह के प्रवाह में एक टोरॉयडल घटक भी होगा। इस प्रकार, हालांकि भूभौतिकी में आंचलिक प्रवाह के साथ समानता पर जोर देने के लिए प्लाज्मा भौतिकी में आंचलिक शब्द का उपयोग किया गया है, यह भूभौतिकी के मामले के विपरीत, विशिष्ट रूप से प्रवाह की दिशा की पहचान नहीं करता है।
अक्षय ऊर्जा
अक्षय उर्जा या नवीकरणीय ऊर्जा (अंग्रेजी:renewable energy) में वे सारी उर्जा शामिल हैं जो प्रदूषणकारक नहीं हैं तथा जिनके स्रोत का क्षय नहीं होता, या जिनके स्रोत का पुनः-भरण होता रहता है। सौर ऊर्जा, पवन ऊर्जा, जलविद्युत उर्जा, ज्वार-भाटा से प्राप्त उर्जा, बायोगैस, जैव इंधन आदि नवीनीकरणीय उर्जा के कुछ उदाहरण हैं। भारत में है
अक्षय ऊर्जा का महत्त्व
ऊर्जा आधुनिक जीवन शैली का अविभाज्य अंग बन गयी है। ऊर्जा के बिना आधुनिक सभ्यता के अस्तित्व पर एक बहुत बड़ा प्रश्न-चिह्न लग जायेगा ।
अक्षय ऊर्जा स्रोत वर्ष पर्यन्त अबाध रूप से भारी मात्रा में उपलब्ध होने के साथ साथ सुरक्षित, स्वत: स्फूर्त व भरोसेमंद हैं। साथ ही इनका समान वितरण भी संभव है। भारत में अपार मात्रा में जैवीय पदार्थ, सौर ऊर्जा, पवन ऊर्जा, बायोगैस व लघु पनबिजली उत्पादक स्रोत हैं। २१वीं शताब्दी का स्वरूप जीवाश्म ऊर्जा के बिना निर्धारित होने वाला है जबकि २०वीं शताब्दी में वह उसके द्वारा निर्धारित किया गया था। पूरे विश्व में, कार्बन रहित ऊर्जा स्रोतों के विकास व उन पर शोध अब प्रयोगशाला की चारदीवारी से बाहर आकर औद्योगिक एवं व्यापारिक वास्तविकता बन चुके हैं।
भारत और अक्षय ऊर्जा
देश का अपारम्परिक ऊर्जा कार्यक्रम विश्व के इस प्रकार के विशालतम कार्यक्रमों में से एक है। इसके अन्तर्गत विभिन्न प्रौद्योगिकी, बायोगैस, समुन्नत चूल्हे, बायोमास गैसीफायर, शीघ्र बढ़ने वाली वृक्ष-प्रजातियां, जैवीय पदार्थ का दहन एवं सह-उत्पादन, पवन-चक्कियों द्वारा जल निकासी, वायु टर्बाइनों द्वारा शक्ति का उत्पादन, सौर तापीय व फोटो वोल्टायिक प्रणालियाँ, नागरीय घरेलू तथा औद्योगिक अवजल व कचरे से ऊर्जा उत्पादन, हाइड्रोजन ऊर्जा, समुद्री ऊर्जा, फुएल सेल, विद्युत चालित वाहन (बसें) व परिवहन के लिए वैकल्पिक ऊर्जा स्रोतों पर कार्य हो रहा है।
आने वाले कुछ हजार वर्षों में ही हमारे परम्परागत ऊर्जा स्रोत समाप्त हो जायेंगे। जिसे बनाने में प्रकृति ने लाखों वर्ष लगाएं है उसे हम कुछ ही मिनटों में समाप्त कर देते हैं। पर्यावरणीय प्रदूषण, सामाजिक एवं आर्थिक दबाव तथा राजनीतिक उठापटक समस्या को और गंभीर बनाते हैं। अतएव नवीकरणीय ऊर्जा स्रोतों का विकास व प्रयोग तथा इस हेतु दृढ़ इच्छा शक्ति का होना आज की आवश्यकता है।
नवीकरणीय ऊर्जा में निवेश
नीचे की सारणी में विश्व के कुछ प्रमुख क्षेत्रों में नवीकरणीय ऊर्जा पर प्रति वर्ष निवेश दिखाया गया है। :
देवकटिया, पिथौरागढ (सदर) तहसील
देवकटिया, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
शिवाजीनगर प्रखण्ड (समस्तीपुर)
समस्तीपुर, बिहार का एक प्रखण्ड।
हेतुकर झा
हेतुकर झा एक भारतीय लेखक, प्रोफेसर, शोधकर्ता और फ़ुलब्राइट स्कॉलर हैं। संप्रति वे महाराजाधिराज कामेश्वर सिंह कल्याणी न्यास के मानद प्रबंध न्यासी हैं.
आलीशाल, पोखरी तहसील
आलीशाल, पोखरी तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
हेतुकर झा
आरंभिक जीवन और परिवार
झा का जन्म बिहार के मधुबनी जिला के सरिसब पाही जिले में हुआ था। उनके पिता बाबू बलदेव झा और माता श्रीमती मोहिनी देवी थीं। उनकी आरंभिक शिक्षा सरिसब पाही के स्थानीय विद्यालय में हुई थी।
झा का विवाह १९६० में श्रीमती इंदिरा झा से से हुआ और उनके तीन पुत्र तेजकर झा, श्रुतिकर झा और मधुकर झा का जन्म क्रमशः १९६८, १९७२ और १९७५ में हुआ। उन्होंने अपनी सारी पारिवारिक संपत्ति चंद्रधारी मिथिला राज्य संग्रहालय, दरभंगा को दे दी ताकि उनके पिता स्वर्गीय बलदेव झा के नाम पर एक दीर्घा का निर्माण हो सके।
शिक्षा
उन्होंने पटना सायंस कॉलेज में नामांकन लिया और उत्तर स्नातक के लिए पटना विश्वविद्यालय। उन्होंने अपना स्नातक पटना कॉलेज से १९६५ में, उत्तर स्नातक १९६७ में और पीएचडी भी पटना विश्वविद्यालय से १९८० में किया।
जीविका
बतौर शिक्षक पटना विश्वविद्यालय में वे १९८६ में नियुक्त हुए और जनवरी 2004 में समाजशास्त्र विभाग के विभागाध्यक्ष और प्रोफेसर अवकाशमुक्त हुए।
१९८४-८५ में USEFI के द्वारा दी गई फुलब्राइट स्कॉलरशिप के साक्षात्कार पैनल में थे। वे दो साल तक सुलभ इंस्टीट्यूट ऑफ़ सोसल साइंस के निदेशक भी रहे।
१९६८ के आरंभ में उन्होंने बिहार की संस्कृति और समाज पर शोध का भी काम किया। उनका निर्णायक निष्कर्ष यह रहा है किपारंपरिक ग्रामीण समुदाय में बतौर प्रकार्यात्मक समग्र टूटन विघटन का मुख्य कारण रहा
उन्हें १९७२ में भारत में अमरीकी शैक्षणिक न्यास की ओर से फुलब्राइट स्कॉलरशिप प्रदान की गई।
चुनिंदा प्रकाशन
हेतुकर झा के जाने-माने प्रकाशित कार्यों में निम्नलिखित प्रमुख है:
नोकिया ६१००
नोकिया ६१००, नोकिया द्वारा बनाया गया एक मोबाइल फ़ोन उपकरण है।
आवारा बाप
आवारा बाप 1985 में बनी हिन्दी भाषा की फ़िल्म है। राजेश खन्ना और मीनाक्षी शेषाद्रि मुख्य भूमिकाओं में है। मीनाक्षी ने दो भूमिका निभाई और ये माधुरी दीक्षित की दूसरी फिल्म है। फिल्म बहुत बुरी तरह पिटी थी लेकिन इसके गीत अपनी मधुरता के कारण प्रसिद्ध हैं।
संक्षेप
यह फिल्म एक अमीर आदमी और उसके बेटे के जीवन के चारों ओर घूमती है, जहां बेटा उसकी पत्नी के साथ खुशी से रहता है। लेकिन एक बच्चे को जन्म देने के बाद उसकी पत्नी मर जाती है। कहानी एक मोड़ लेती है जब वह किसी और महिला के लिए प्यार करना शुरू कर देता है।
राज अमीर आदमी सेठ गोपाल दास का एकमात्र पुत्र है। उसके बचपन और किशोरावस्था के वर्ष बहुत अकेले थे क्योंकि उसकी मां की मृत्यु हो गई थी जब वह एक बच्चा था। राज अपनी वयस्कता में पीना शुरू कर देता है और धीरे-धीरे अपने पिता से खुद को दूर करता है। राज एक महल से बंगले में रहना शुरू कर देता है, उसी शहर में जहां सेठ गोपाल दास का निवास है। राज कभी-कभी निवास आता है, मुख्य बंगला जहां सेठ गोपाल दास रहता है। एक बर्फीली पहाड़ की यात्रा पर, राज को रूपा नाम की एक लड़की से मिलना पड़ता है। वह रुपा को देह व्यापार में प्रवेश करने से बचाता है। फिर वह उसे उसके घर छोड़ने का फैसला करता है, लेकिन सड़कों की बुरी स्थिति के कारण उसे उसके साथ कुटीर में रहने के लिए मजबूर होना पड़ता है। जैसे ही मौसम ठंडा हो जाता है, राज को ठंड लग जाती है और उसकी रक्षा करने के लिये रूपा अपने मुंह से उसको हवा देने का फैसला करती है और उसे गले लगाती है। ऐसा करके, वह उसे पुनर्जीवित करने का प्रबंधन करती है। सुबह में, राज कहता है कि उसे रात में अपने कल्याण के लिए ऐसी कोई चीज़ नहीं करनी चाहिए थी। रूपा कहती हैं, वह आभारी थी क्योंकि उसने उसे अपना शरीर को बेचने के लिए मजबूर होने से बचाया था, इसलिए उसने अंततः जो किया वह करने में उसे कोई फर्क नहीं पड़ता।
कल्याणपुर प्रखण्ड (समस्तीपुर)
समस्तीपुर, बिहार का एक प्रखण्ड।
इंग्लैंड लायंस क्रिकेट टीम का भारत दौरा 2019
इंग्लैंड लायंस क्रिकेट टीम वर्तमान में भारत ए क्रिकेट टीम के खिलाफ दो प्रथम श्रेणी मैच और पांच लिस्ट-ए मैच खेलने के लिए जनवरी - फरवरी 2019 में भारत का दौरा कर रही है। भारत ए ने अनौपचारिक एकदिवसीय श्रृंखला 4-1 से जीती। इंडिया ए ने अनाधिकारिक टेस्ट श्रृंखला 1-0 से जीती।
आन्तर कर्ण
आंतर कर्ण (inner ear या internal ear या auris interna) कशेरुकों के कान का सबसे भीतरी भाग है। मुख्यतः आन्तर कर्ण ही कशेरुकों में ध्वनि संसूचन (डिटेक्शन) एवं संतुलन बनाने का काम करता है।
घोस्ट
घोस्ट में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
डेमलर एजी
डेमलर एजी (Daimler AG) (पूर्व नाम डेमलर क्रिसलर (DaimlerChrysler) ; fwb: DAI) एक जर्मन कार कंपनी है। यह दुनिया की तेरहवीं सबसे बड़ी कार निर्माता और दूसरी सबसे बड़ी ट्रक निर्माता कंपनी है। ऑटोमोबाइल के अलावा डेमलर बसों का भी निर्माण करती है और अपनी डेमलर फाइनेंशियल सर्विसेस शाखा के माध्यम से वित्तीय सेवा भी प्रदान करती है। एरोस्पेस समूह ईएडीएस में भी कंपनी का बहुत बड़ी हिस्सेदारी है, जो एक उच्च प्रौद्योगिकी कंपनी होने के साथ-साथ वोडाफोन मैक्लारेन मर्सडीज रेसिंग टीम मैक्लारेन ग्रुप (जो फ़िलहाल एक पूर्ण रूप से स्वतंत्र स्वचलित कंपनी बनने की प्रक्रिया में है) और जापानी ट्रक निर्माता कंपनी मित्सुबिशी फूसो ट्रक एण्ड बस कॉर्पोरेशन की मूल कंपनी है।
डेमलर क्रिसलर की स्थापना (1998–2007), 1998 में जर्मनी के स्टटगार्ट की मर्सडीज-बेंज निर्माता कंपनी डेमलर-बेंज (1926–1998) और अमेरिका आधारित क्रिसलर कॉर्पोरेशन के विलय के साथ हुई थी। इस सौदे से एक नई कंपनी डेमलर क्रिसलर का जन्म हुआ। हालांकि इस खरीदारी से अटलांटिक के परे की एक शक्तिशाली ऑटोमोटिव कंपनी का निर्माण न हो सका जिसकी उम्मीद सौदा करने वालों ने की थी और डेमलर क्रिसलर ने 14 मई 2007 को यह घोषणा की कि यह क्रिसलर को न्यूयॉर्क की सेर्बेरस कैपिटल मैनेजमेंट नामक एक प्राइवेट इक्विटी फर्म को बेच देगी जिसे संकटग्रस्त कंपनियों के पुनर्गठन में विशेषज्ञता प्राप्त है। 4 अक्टूबर 2007 को डेमलर क्रिसलर के शेयरधारकों की एक आसाधारण बैठक में कंपनी के पुनर्नामकरण पर मंजूरी दी गई। 5 अक्टूबर 2007 को इस कंपनी को डेमलर एजी नाम दिया गया। 3 अगस्त 2007 को बिक्री का काम पूरा होने पर अमेरिकी कंपनी ने क्रिसलर एलएलसी नाम रख लिया।
डेमलर कई ब्रांड नामों के तहत कारों और ट्रकों का निर्माण करती है, जिनमें शामिल हैं मर्सडीज-बेंज, मेबैक, स्मार्ट और फ्रेटलाइनर.
इतिहास
डेमलर एजी एक सदी से भी ज्यादा समय से ऑटोमोबाइल, मोटर वाहन और इंजनों का निर्माण करने वाली एक जर्मन निर्माता कंपनी रही है।
कार्ल बेंज की बेंज एण्ड सी (1883 में स्थापित) और गोटलीब डेमलर और विल्हेम मेबैक की डेमलर मोटरेन गेसेलशाफ्ट (1890 में स्थापित) के बीच 1 मई 1924 को आपसी हित के एक समझौते पर हस्ताक्षर किया गया।
दोनों कंपनियों ने 28 जून 1926 तक अपने-अपने अलग ऑटोमोबाइल और आतंरिक दहन इंजन ब्रांडों का निर्माण जारी रखा जब बेंज एण्ड सी और डेमलर मोटरेन गेसेलशाफ्ट के मिलने से डेमलर-बेंज एजी का निर्माण हुआ और इस बात पर अपनी सहमति व्यक्त की कि उसके बाद सभी कारखानों में उनके ऑटोमोबाइल पर मर्सडीज-बेंज ब्रांड नाम का इस्तेमाल किया जाएगा.
1998 में डेमलर-बेंज एजी और अमेरिकी ऑटोमोबाइल निर्माता कंपनी क्रिसलर कॉर्पोरेशन के मिलने से डेमलर क्रिसलर एजी का निर्माण हुआ। इस समूह ने डेमलर-बेंज के गैर-ऑटोमोटिव व्यवसाय जैसे डेमलर-बेंज इंटर सर्विसेस एजी (डेबिस) (जिसे डेमलर समूह के लिए डेटा प्रॉसेसिंग, वित्तीय एवं बीमा सेवा और अचल संपत्ति प्रबंधन का काम संभालने के लिए 1989 में निर्मित किया गया था) को उनके विस्तार संबंधी रणनीतियों पर चलते रहने की अनुमति प्रदान की। प्राप्त ख़बरों के अनुसार 1997 में डेबिस का राजस्व 8.6 बिलियन डॉलर (15.5 बिलियन ड्यूश मार्क) था।
2007 में जब क्रिसलर समूह को सेर्बेरस कैपिटल मैनेजमेंट को बेच दिया गया तब मूल कंपनी का नाम बदलकर सिर्फ "डेमलर एजी" कर दिया गया।
डेमलर एजी की समयरेखा
बेंज एण्ड कंपनी, 1883-1926
डेमलर मोटरेन गेसेलशाफ्ट एजी, 1890-1926
डेमलर बेंज एजी, 1926-1998
डेमलर एजी, 2007-वर्तमान
पूर्व क्रिसलर गतिविधियां
प्राप्त ख़बरों के अनुसार 2006 में क्रिसलर को 1.5 बिलियन अमेरिकी डॉलर का नुकसान हुआ था। उसके बाद इसने 2008 तक लाभकारिता को बहाल करने के लिए मध्य-फरवरी 2007 में 13,000 कर्मचारियों को निकालने, एक प्रमुख असेम्बली प्लांट को बंद करने और अन्य प्लांटों के उत्पादन में कटौती करने की योजनाओं की घोषणा की।
यह विलय विवादपूर्ण था और निवेशकों ने इस बात पर मुकदमा करना शुरू आर दिया था कि क्या यह लेनदेन 'बराबर का विलय' था जिसका वरिष्ठ प्रबंधन ने दावा किया था या वास्तव में इसके फलस्वरूप क्रिसलर पर डेमलर बेंज का कब्ज़ा हो गया। एक वर्ग कार्रवाई निवेशक मुक़दमे को अगस्त 2003 में 300 मिलियन अमेरिकी डॉलर में निपटा दिया गया जबकि कर्मण्यतावादी अरबपति किर्क केर्कोरियन के एक मुक़दमे को 7 अप्रैल 2005 को खारिज कर दिया गया। इस लेनदेन के फलस्वरूप इसके वास्तुकार चेयरमैन जर्जेन ई. श्रेम्प को अपनी नौकरी से हाथ धोना पड़ा जिन्होंने इस लेनदेन के बाद कंपनी के शेयर की कीमत में हुई गिरावट के प्रतिक्रियास्वरूप 2005 के अंत में इस्तीफा दे दिया। यह विलय बिल व्लासिक और ब्रैडली ए. स्टर्ट्ज़ की टेकेन फॉर ए राइड: हाउ डेमलर बेंज ड्रोव ऑफ विथ क्रिसलर (2000) नामक एक किताब का विषय भी था।
विवाद का एक और मुद्दा यह है कि क्या इस विलय से प्रस्तावित सहक्रिया पर अमल किया गया और क्या इसके फलस्वरूप दोनों व्यवसायों का सफल एकीकरण हुआ। अधिक से अधिक 2002 में डेमलर क्रिसलर को दो स्वतंत्र उत्पाद लाइनों का संचालन करते हुए देखा गया। बाद में उसी वर्ष कंपनी ने जिन उत्पादों का शुभारंभ किया वे कंपनी के दोनों पक्षों के तत्वों को एकीकृत करता हुआ दिखाई देता है जिसमें क्रिसलर क्रॉसफायर भी शामिल है जो मर्सडीज एसएलके प्लेटफॉर्म पर आधारित था और जिसमें मर्सडीज की 3.2L V6 का इस्तेमाल किया गया था और इसके साथ ही साथ इसमें डोज स्प्रिंटर/फ्रेटलाइनर स्प्रिंटर भी शामिल है जो एक पुनर्बैज वाला मर्सडीज बेंज स्प्रिंटर वैन है। चौथी पीढ़ी की जीप ग्रांड चेरोकी मर्सडीज बेंज एम-क्लास पर आधारित है हालांकि सच्चाई यह है कि डेमलर/क्रिसलर अलगाव के लगभग चार साल बाद इसका निर्माण किया गया था।
क्रिसलर की बिक्री
कथित तौर पर डेमलर क्रिसलर ने क्रिसलर को बेचने के लिए 2007 के आरम्भ में अन्य कार निर्माता कंपनियों और निवेश समूहों से संपर्क किया। जनरल मोटर्स ने अपनी इच्छा प्रकट की जबकि रेनॉल्ट-निस्सान ऑटो गठबंधन वोल्क्सवैगन और ह्युंडाई मोटर कंपनी ने कहा था कि उन्हें इस कंपनी को खरीदने में कोई दिलचस्पी नहीं है।
3 अगस्त 2007 को डेमलर क्रिसलर ने सेर्बेरस कैपिटल मैनेजमेंट को क्रिसलर ग्रुप बेचने का काम पूरा किया। मूल समझौते के अनुसार सेर्बेरस को नई कंपनी क्रिसलर होल्डिंग एलएलसी में 80.1 प्रतिशत हिस्सा मिला। डेमलर क्रिसलर का नाम बदलकर डेमलर एजी कर दिया गया और अलग हो चुके क्रिसलर में उसकी शेष 19.9% की हिस्सेदारी कायम रही।
समय के साथ डेमलर को सेर्बेरस के हाथों से क्रिसलर को हासिल करने और इससे जुड़ी देनदारियों से छुटकारा पाने के लिए सेर्बेरस को 650 मिलियन अमेरिकी डॉलर का भुगतान करना पड़ा. यह 1998 में क्रिसलर पर कब्ज़ा करने के लिए चुकाई गई 36 बिलियन अमेरिकी डॉलर की तुलना में एक उल्लेखनीय विपरीत भाग्य है। क्रय मूल्य 7.4 बिलियन अमेरिकी डॉलर में से सेर्बेरस कैपिटल मैनेजमेंट क्रिसलर होल्डिंग्स में 5 बिलियन अमेरिकी डॉलर और क्रिसलर की वित्तीय यूनिट में 1.05 बिलियन अमेरिकी डॉलर का निवेश करेगी। अलग हो चुके डेमलर एजी को सेर्बेरस से सीधे 1.35 बिलियन अमेरिकी डॉलर प्राप्त हुआ लेकिन इसने खुद क्रिसलर में सीधे 2 बिलियन अमेरिकी डॉलर का निवेश किया।
संयुक्त राज्य अमेरिका में क्रिसलर की 2009 के दिवालिएपन की फाइलिंग के बाद से क्रिसलर को इतालवी ऑटो निर्माता कंपनी फिएट द्वारा नियंत्रित किया गया है जो डेमलर के विपरीत क्रिसलर के उत्पादों को खास तौर पर लान्सिया और क्रिसलर के समान नाम वाले ब्रांड को फिएट पोर्टफोलियो में एकीकृत करना चाहती है।
रेनॉल्ट-निस्सान और डेमलर गठबंधन
7 अप्रैल 2010 को रेनॉल्ट-निस्सान कार्यकारी कार्लोस घोसन और डॉ डाइटर जेत्शे ने एक संयुक्त संवाददाता सम्मलेन में तीन कंपनियों के बीच एक साझेदारी की घोषणा की।
प्रबंधन
डॉ डाइटर जेत्शे 1 जनवरी 2006 से डेमलर के चेयरमैन और मर्सडीज बेंज कार्स के हेड होने के साथ-साथ 1998 से बोर्ड ऑफ मैनेजमेंट के सदस्य हैं। वह पहले क्रिसलर एलएलसी (जिस पर पहले डेमलर एजी का स्वामित्व था) के प्रेसिडेंट और सीईओ थे। वह अमेरिका में शायद "आस्क डॉ जेड" नामक एक क्रिसलर विज्ञापन अभियान के डॉ जेड के रूप में मशहूर हैं।
डेमलर एजी के बोर्ड ऑफ मैनेजमेंट के वर्तमान सदस्य हैं:
डेमलर एजी के पर्यवेक्षी बोर्ड के वर्तमान सदस्य इस प्रकार हैं: हेनरिक फ्लेगेल, जुएर्गेन हैम्ब्रेष्ट, थॉमस क्लेब, एरिक क्लेम, अर्नौड लैगर्देर, जर्जेन लैंगर, हेल्मट लेंस, सैरी बल्दौफ़, विलियम ओवेंस, एन्स्गर ओस्सेफोर्थ, वाल्टर संचेस, मैनफ्रेड श्नाइडर, स्टीफन श्वाब, बर्नहार्ड वॉल्टर, लाइंतन विल्सन, मार्क वोस्सनर, मैनफ्रेड बिस्कोफ़, क्लीमेंस बोर्सिग और उवे वेर्नर. डॉ मैनफ्रेड बिस्कोफ़ डेमलर एजी के पर्यवेक्षी बोर्ड के चेयरमैन के रूप में और एरिक क्लेम वाइस-चेयरमैन के रूप में कार्यरत हैं।
शेयरधारकों की संरचना
स्वामित्व द्वारा
क्षेत्र द्वारा
ब्रांड
डेमलर निम्नलिखित ब्रांड नामों के तहत पूरे विश्व में ऑटोमोबाइल बेचता है:
होल्डिंग्स
डेमलर की वर्तमान में निम्नलिखित कंपनियों में हिस्सेदारी है:
साझीदार
डेमलर ने टेस्ला की बैटरी प्रौद्योगिकी का इस्तेमाल करके अपने स्मार्ट फोर्टवो के 1,000 पूर्ण रूप से बिजली-चालित संस्करणों का निर्माण किया है। डेमलर चीन के बेईकी फोटोन (बीएआईसी की एक सहायक कंपनी) के साथ औमन ट्रकों का निर्माण और बीवाईडी के साथ ईवी प्रौद्योगिकी का विकास करती है।
रिश्वतखोरी और भ्रष्टाचार
1 अप्रैल 2010 को अमेरिकी न्याय विभाग और अमेरिकी प्रतिभूति एवं विनिमय आयोग द्वारा लगाए गए रिश्वतखोरी के दो आरोपों में डेमलर एजी की जर्मन और रूसी सहायक कंपनियों को दोषी पाया गया। खुद डेमलर एक निपटान के रूप में 185 मिलियन अमेरिकी डॉलर का भुगतान करेगी लेकिन कंपनी और इसकी चीनी सहायक कंपनी अभी भी दो वर्षों से आस्थगित अभियोजन समझौते के अधीन है जिसके लिए नियामकों के अतिरिक्त सहयोग, आतंरिक नियंत्रणों के अनुपालन और वापस अदालत के कमरे में उनके लौटने से पहले अन्य शर्तों को पूरा करने की जरूरत है। दो सालों की अवधि में समझौते की शर्तों को पूरा करने में विफल होने पर डेमलर को कठोर दंडों का सामना करना पड़ेगा.